laion/Wikipedia-Exotic huggingface dataset:
בדיחות רדיו ירוואן

בדיחות רדיו ירוואן הן בדיחות נושאות אופי פוליטי שהעבירו ביקורת על המשטר הקומוניסטי. הן הופיעו בברית המועצות במחצית השנייה של המאה העשרים והיו מוכרות היטב בכל ארצות מזרח אירופה. רדיו ירוואן הוא שם נרדף ל"תחנת הרדיו הציבורית הבינלאומית של ארמניה" (בארמנית: Հայաստանի հանրային ռադիո ) שהוקמה בשנת 1967 ושידרה חדשות ומוזיקה בשפות ארמנית, כורדית, ערבית, טורקית ושפות מערב אירופאיות רבות. כיום (שנת 2023) פועלת בארמניה תחנה בשם רדיו ירוואן FM המשדרת מוזיקה בשפה הארמנית. בדיחות רדיו ירוואן נבנו במתכונת של תוכנית שאלות ותשובות בדיונית בה מאזינים פונים בשאלה לתחנת הרדיו והתחנה עונה. מבנה הבדיחה היה: המאזין שואל ... רדיו ירוואן עונה ... . התשובה אמרה דבר והיפוכו ( בעיקרון כן\לא, באופן כללי כן\לא, אבל ...) הייתה לא הגיונית וגילמה בתוכה ביקורת סמויה, גלויה או מרומזת על המשטר ועל החיים במדינה. כותבי הבדיחות נשארו אלמוניים. לא ידוע בוודאות באיזה מקום בברית המועצות נכתבו הבדיחות הראשונות או מדוע הוחלט לבסס את הבדיחות על תוכנית ששודרה כביכול ברדיו ירוואן. גם בנושא זה הופצה בדיחה: המאזין שואל: איפה אפשר למצוא את ממציא הבדיחות של רדיו ירוואן? רדיו ירוואן עונה: בוודאי אפשר למצוא אותו באחד מבתי הסוהר. מחברי הספר "תרבות ירוואן" סבורים שבדיחות רדיו ירוואן היו פרודיה לתוכנית הרדיו הרוסית "שאלות ותשובות" בה ניתנו תשובות מתחמקות ודו-משמעיות לשאלות שנשאלו על ידי מאזינים זרים. לדעתם הבדיחות לא הומצאו בארמניה על ידי ארמנים. הבדיחות הופצו בדרך כלל מפה לאוזן וזכו לגרסאות שונות, המותאמות לתרבות המקומית במדינות השונות של הגוש הקומוניסטי. לדוגמת הבדיחה הבאה, הלועגת לחוסר אמינות המידע המופץ לציבור: מאזין שואל: האם זה נכון ש XXX זכה ב YYYY (פרס) ב ZZZZ (מקום הזכייה)? התחנה עונה: באופן כללי כן, אבל זה לא היה XXX כי אם AAA וזה לא היהYYYY כי אם BBB והוא לא זכה בו אלא נגנב ממנו. כל היתר נכון. בדיחות שנגעו לחיי היום-יום, דוגמת הבדיחה: המאזין שואל: מי המציא את ריקוד הסטפס? רדיו ירוואן עונה: סטפ סטפנוביץ' סטפנוב שהיו לו עשרה ילדים ורק בית שימוש אחד. הופצו במזרח אירופה באמצעות כתב העת הסובייטי "ספוטניק" (גר') שיצא לאור בין השנים 1967 – 1991 בברית המועצות. במהלך השנים נעשו מספר ניסיונות להוציא לאור אוספים של "בדיחות רדיו ירוואן", ביניהם אוסף של 300 בדיחות שיצא לאור ברוסית וברומנית, ערכת זיכרון הכוללת רדיו וספר, ואוסף של 50 בדיחות שיצא לאור בצרפתית. שפע רב של בדיחות רדיו ירוואן ממשיך להתפרסם באינטרנט. מדיה וקבצים בנושא בדיחות רדיו ירוואן בוויקישיתוף Behance, The Armenian Radio / art directing, Behance, ‏2018-03 (באנגלית) Auswärtiges Amt, Speech by Minister of State for Europe Michael Roth on the occasion of the opening of the exhibition marking the 25th anniversary of diplomatic relations between Armenia and Germany, German Federal Foreign Office (באנגלית) Svetlana Lurie, Armen Davtyan. Yerevan Civilizati on Cultural Code and Political Myth of Contemporary Armenia: 1921-2004. (Ереванская цивилизация. Культурный код и политический миф современной Армении: 1921-- 2004 гг.). Moscow, 2007 Radio Yerevan Jokes | BratislavaGuide.com, www.bratislavaguide.com Presentation of the book "300 anecdotes with Radio Yerevan" | AGBU, agbu.org Question to Radio Yerevan de Graw Böckler | Livres Blurb France, 2016-04-07. (בצרפתית) שלוש מאות בדיחות עם רדיו ירוואן (ברומנית)
הנס פונק

הנס פונק (בהולנדית: Hans Vonk‏; 18 ביוני 1942 – 29 באוגוסט 2004) היה מנצח הולנדי, שקידם מלחינים הולנדיים כמו אלפונס דיפנברוק. פונק נולד באמסטרדם ולמד באקדמיה למוזיקה של אמסטרדם ומשפטים באוניברסיטת אמסטרדם. בתקופת לימודיו התפרנס מהופעות בידור כפסנתרן ג'אז. הופעתו הראשונה כמנצח הייתה עם הבלט הלאומי של הולנד והוא נשא לאישה את הרקדנית יסי פולקרטס. בהמשך דרכו ניצח פונק על תזמורת קונצרטחבאו ועל תזמורות הולנדיות אחרות. בשנת 1988 ניצח בלה סקאלה במילאנו בהפקה מחודשת של "פטונטה" מאת ג'ומלי, אך אז נאלץ לצאת לשנת חופשה מניצוח לאחר שאובחן כלוקה בתסמונת גייאן-בארה - הפרעה נוירולוגית. כשנראה שהחלים, חזר לניצוח. תזמורת סנט לואיס מינתה אותו למנהלה המוזיקלי בשנת 1996, כמחליף לליאונרד סלטקין. בשנת 2002 התפטר ממשרתו בגלל הרעה במצב בריאותו, שאובחנה בהמשך כמחלת לו גריג. הוא מת בביתו באמסטרדם. תזמורת סנט לואיס ניגנה את הרקויאם של ברליוז בקונצרט, שהוקדש לזכרו. מדיה וקבצים בנושא הנס פונק בוויקישיתוף הנס פונק, במסד הנתונים הקולנועיים IMDb (באנגלית) הנס פונק, באתר AllMusic (באנגלית) הנס פונק, באתר MusicBrainz (באנגלית) הנס פונק, באתר Discogs (באנגלית)
Digimon Survive

Digimon Survive הוא רומן חזותי עם אלמנטים של משחק תפקידים. המשחק פותח על ידי חברת Hyde והופץ על ידי חברת Bandai Namco Entertainment (אנ') היפניות. המשחק הופץ עבור קונסולות הנינטנדו סוויץ', פלייסטיישן 4, המחשב האישי וה-Xbox One. המשחק הוכרז בשנת 2018 ובתחילה נועד להיות פרויקט יותר קטן (מבחינה תקציבית) בהשוואה למשחקי הדיג'ימון האחרים. למרות זאת, ככל שתהליך הפיתוח נמשך, המפיק קאזומשה האבו הבין שהתקציב הזעום מספיק על מנת לממש את החזון שלו. האבו הפסיק את פיתוח המשחק והתחיל אותו מחדש, כאשר הפעם הוא משתמש במנוע אחר. זאת, ביחד עם השפעת מגפת הקורונה, גרמו לדחיית המשחק, שהיה אמור להשתחרר בשנת 2019 במקור. המשחק הופץ ביפן ב-28 ביולי 2022 עבור הנינטנדו סוויץ' והפלייסטיישן 4. גרסאות המחשב האישי וה-Xbox One שוחררו יום לאחר מכן, ביחד עם הגרסאות עבור צפון אמריקה. המשחק קיבל ביקורות מעורבות. המשחק הוא משחק רומן ויזואלי עם אלמנטים של משחק תפקידים. לשחקנים ניתנות מספר בחירות במהלך עלילת המשחק, ואלו יכולות להשפיע ישירות על העלילה ועל הצורות שאליהן הדיג'ימונים (שבמשחק זה נקראים "קמונוגמי") יכולים להתפתח. ניתן לסיים את המשחק דרך מספר סופים אפשריים, כשכל בחירה חדשה פותחת התפתחות חדשה. בחלק מהסופים האפשריים במשחק, חלק מהדמויות יכולות למצוא את מותן. המשחק מציג מספר סגנונות משחק ששונים האחד מהשני: החלק הנרטיבי, חיפוש, שיטוט חופשי וקרבות חופשיים. החלק הנרטיבי הוא מבוסס טקסט ויותר מתמקד בעלילה. החיפוש מתמקד בחיפוש משאבים ברחבי המפה על מנת לשרוד. בשיטוט החופשי, לשחקן יש בחירה לגשת למספר מקומות ולדבר עם אנשים שונים תחת מגבלת זמן. בקרבות חופשיים השחקן יכול לאמן את הדיג'ימונים שלו ולאסוף חפצים שונים. טאקומה מומוזוקה, מינורו הינאטה, אוי שיבויה, סאקי קימישמה, ריו טומינגה, שוג'י קיאמה, קאיטו שינומו, מיו שינומו ותלמידים נוספים יוצאים לטיול בית ספרי במהלך חופשת האביב. ביום השני לטיול, טאקומה, מינורו ואוי מבקרים במקדש מפורסם ביפן כדי לחקור אגדה אורבנית העוסקת בישות בשם "אל החיה" ולומדים שבקרוב ייערך במקדש פסטיבל. במהלך שיטוטם במקדש, החבורה פוגשת קמונוגמי בשם קורומון. החבורה שומעת זעקה והולכים בעקבותיה ביחד עם קורומון, שם הם מגלים את חברי כיתתם מותקפים על ידי קמונוגמי נוסף. קורומון מתפתח לאגומון ומבריח את הקמונוגמי. בנקודה הזאת, טאקומה וחבריו מגלים שהם כבר לא בעולם שלהם, אלא בעולם אחר לגמרי. אתר האינטרנט הרשמי של Digimon Survive (ביפנית) Digimon Survive, באתר PCGamingWiki (באנגלית) "Digimon Survive", במסד הנתונים הקולנועיים IMDb (באנגלית) Digimon Survive – ESRB, ESRB Ratings HYDE, Gematsu, ‏15 October 2021 https://www.facebook.com/cagarcia214, Digimon Survive Producer Talks About Development Challenges, Storytelling, and What Fans can Expect – One More Game, ‏4 July 2022 Cass Marshall, Digimon Survive delayed to 2021, Polygon, ‏15 October 2020 Digimon Survive Is Just $17 At Amazon For Black Friday, GameSpot Digimon Survive – Official Gameplay Trailer, נבדק ב-2023-06-17 Digimon Con: Discover more about DIGIMON SURVIVE in this new trailer, Bandai Namco Europe https://www.facebook.com/TheGavinSheehan, Digimon Survive Announced for PS4 and Nintendo Switch in 2019, bleedingcool.com, ‏22 July 2018 Digimon Survive’s First Trailer Revealed, Siliconera, ‏29 July 2018 Digimon Survive details Saki Kimijima, Floramon, and Free Action, Gematsu, ‏16 January 2020 Digimon Survive, Metacritic Digimon Survive, Metacritic Digimon Survive, Metacritic Digimon Survive, Metacritic
אינטלקטוערסית

"אינטלקטוערסית" הוא סינגל של הזמרת-יוצרת הישראלית אודיה, שיצא לאור ב-13 ביוני 2023 על ידי חברת התקליטים הליקון ארומה מיוזיק. הסינגל יצא ביחד עם סינגל נוסף, "הזוג המלכותי". הסינגל הכפול הוא הפרויקט המוזיקלי הראשון שאודיה הוציאה מאז שזכתה בפרס "תגלית השנה" של אקו"ם. אודיה שאלה את העוקבים שלה באינסטגרם איזה משני השירים להוציא, ובסופו של דבר החליטה להוציא את שניהם. אודיה שיתפה את החדשות על יציאת השירים החדשים באינסטגרם, והביעה אופטימיות והתרגשות לקראת היציאה. היא גם עודדה את עוקביה לשתף את השיר המועדף עליהם מבין השניים לאחר האזנה. השיר נתפס כתשובה הנשית לשיר "אינטלקטוערס" שהוציאה אודיה בשנה הקודמת, ולדברי אודיה - היא מתייחסת לשיר כאל 'אשתו' של השיר "אינטלקטוערס". השיר "אינטלקטוערס" היה להיט גדול, וצבר כמעט 10 מיליון צפיות ביוטיוב תוך עשרה חודשים. מילות השיר משקפות נושאים של התגברות על מערכת יחסים מהעבר ועצמאות. המילים משדרות תחושת ביטחון ואסרטיביות בהתמודדות עם חוויות העבר. אודיה מתייחסת לביקורות בשיר, ומכירה בטענה ש"כל השירים שלה זהים". בתגובה, היא מציינת בשיר כי היא משנה את הקצב שלה בתגובה לביקורת. היא גם מתייחסת לביקורת על הגייה לא ברורה באומרה, "הפעם הדיקציה דה בקס". השיר מתואר כ"שיר ראפ של ממש, עם ביט עצבני בסגנון דריל". אודיה - אינטלקטוערסית (Prod. By Triangle), סרטון בערוץ "אודיה - הערוץ הרשמי", באתר יוטיוב (אורך: 2:08), 13 ביוני 2023 אודיה - אינטלקטוערסית (Prod. By Triangle), נבדק ב-2023-07-02 וואלה! תרבות‏, "אינטלקטוערסית", "הזוג המלכותי": הסינגל הכפול של אודיה, באתר וואלה, 13 ביוני 2023 בר חיים, אחרי שזכתה ב"תגלית השנה": אודיה משחררת שני שירים חדשים, באתר עכשיו 14, 13 ביוני 2023 / כ"ד סיון ה'תשפ"ג גיל משעלי, ‏אודיה משחררת סינגל כפול ועונה למבקרים שטוענים ש"כל השירים שלה אותו הדבר", באתר ‏מאקו‏, 13 ביוני 2023 odeyaazoulay, ❤️!בשם השם נעשה ונצליח יום שלישי פעמיים כי טוב..., באתר אינסטגרם, ‏13 ביוני 2023 מערכת תרבות ובידור, זוכרים את "אינטלקטוערס"? אז עכשיו אודיה שחררה את התשובה הנשית, באתר חדשות 13, 13 ביוני 2023 המצעד השבועי 7.9.2023, באתר גלגלצ, ‏7 בספטמבר 2023 המצעד השנתי הישראלי תשפ"ג, באתר גלי צה"ל, 14 בספטמבר 2023 דורית אסרף מזרחי, אתם בחרתם: "יוניקורן" הוא שיר השנה של כאן גימל וטיקטוק, באתר כאן – תאגיד השידור הישראלי, 14 בספטמבר 2023 תוצאות המצעד השנתי 2023 של היטליסט, באתר מאקו
המנון אוסטריה (1929–1938)

תבורכי עד אינסוף (בגרמנית: Sei gesegnet ohne Ende) הידוע גם בשם המנון קרנשטוק הוא שיר ששימש כהמנונה הרשמי של הרפובליקה האוסטרית הראשונה מ-1929, וכן של אוסטריה הפשיסטית עד 1938, האנשלוס. ברפובליקה האוסטרית השנייה, שקמה ב-1945, אומץ השיר "ארץ ההרים, ארץ פלג מים" (גרמנית: Land der Berge, Land am Strome) בתור המנון אוסטריה הרשמי ב-22 באוקטובר 1946. הלחן מתבסס למעשה על אותו הלחן של ההמנון הקיסרי האוסטרי אותו הלחין יוזף היידן. המילים ל'תבורכי ללא סוף' נכתבו בידי אוטוקר קרנשטוק ב-1920. מילות הגרסה הסופית מ-1929, לאחר שאומץ רשמית כהמנון אוסטריה בהחלטת הקנצלר יוהאן שובר (הבתים השני והשלישי לא דוקלמו): המנון אוסטריה ההמנון הקיסרי האוסטרי הרפובליקה האוסטרית הראשונה אוסטריה הפדרלית אודות השיר באתר על אוטוקר קרנשטוק (בגרמנית) Die "Kernstock-Hymne" - Ottokar Kernstock, ‏2016-01-26
עונת 2023/2024 ביורופקאפ

עונת 2023/2024 ביורופקאפ היא העונה התשיעית של המפעל השני בחשיבותו של תחרות פיב"א לקבוצות כדורסל השנייה לאחר ליגת האלופות בכדורסל אם היא כי נחשבת לרביעית בחשיבותה לאחר היורוליג והיורוקאפ. העונה נפתחה ב-2 באוקטובר 2023 במשחקי המוקדמות והסתיימה בצמד משחקי הגמר באפריל 2024. ניינרס קמניץ זכתה לראשונה בתחרות לאחר שגברה על בשאקשהיר קולג'י בצמד משחקי הגמר. בעונה זו משתתפות בשלב הבתים 40 קבוצות, כאשר 13 העפילו ישירות לשלב הבתים, ו-7 קבוצות שהעפילו משלב המוקדמות, אליהן הצטרפו הקבוצות שנשרו משלב המוקדמות של עונת 2023/2024 בליגת האלופות. הקבוצות במסלול ליגת האלופות הן הקבוצות המתמודדות במסלול המוקדמות של ליגת האלופות 20 מקומות משוריינים לקבוצות שיודחו משלב זה, במידה וקבוצה במסלול תוותר על השתתפותה, תעלה קבוצה נוספת משלב המוקדמות של היורופקאפ לשלב הבתים. הגרלת שלב המוקדמות נערכה ב-8 באוגוסט 2023 במינכן שבגרמניה. בעונה זו שונה פורמט הליגה ובשלב המוקדמות מתמודדות הקבוצות במוקדמות בשיטת בתים במקום בשיטת נוקאאוט שהייתה נהוגה קודם לכן. 22 קבוצות חולקו ל-7 בתים, 6 בני 3 קבוצות ובית נוסף בעל 4 קבוצות, כאשר כל קבוצה תשחק נגד שתי שאר הקבוצות בבית משחק בודד ובסיום הראשונה מכל בית תעפיל לשלב הבתים של התחרות. במידה וקבוצה ממוקדמות ליגת האלופות תוותר על מקומה בתחרות, תזכה הקבוצה הטובה ביותר מכל הבתים אשר סיימה במקום ה-2 בכרטיס ה"לאקי לוזר". בהתאם להגרלת מוקדמות ליגת האלופות ולקבוצות המתמודדות בה שביקשו להרשם ליורופקאפ במקרה של אי העפלה, 2 מהקבוצות שסיימו במקום ה-2 בבית המוקדמות זכו בכרטיס לאקי לוזר לשלב הבתים. הניקוד של ראפיד בניצחון על רבוטניצ'קי סקופיה קוזז בעקבות מיקומה בבית. בית המוקדמות נערך בסקופיה, צפון מקדוניה. בית המוקדמות נערך במניסה, טורקיה. בית המוקדמות נערך בפרנו, אסטוניה. בית המוקדמות נערך ביואנסו, פינלנד. בית המוקדמות נערך בניקוסייה, קפריסין. בית המוקדמות נערך בקורמנד, הונגריה. בית המוקדמות נערך בימטלנד, שוודיה. שלב הבתים הורכב מ-40 קבוצות, 13 שהעפילו ישירות, 7 שהעפילו משלב המוקדמות ו-20 שהודחו משלב המוקדמות בליגת האלופות. הראשונה מכל בית העפילה לשלב הבתים השני ואליהן הצטרפו 6 הקבוצות בעלת המאזן בטוב ביותר שסיימו במקום ה-2 בכל בית. 6 הקבוצות בעל הדירוג הטוב ביותר שסיימו במקום ה-2 בשלב הבתים הראשון העפילו לשלב הבתים השני. עקב פרישת הקבוצות הישראליות, נותרו 3 בתים בעלי 3 קבוצות, עקב כך טבלת המקום השני חושבה בניכוי התוצאות מול הקבוצות שסיימו במקום ה-4 בשאר הבתים. לשלב זה העפילו הקבוצות שסיימו במקומות 1 ו-2 בשלב הבתים השני, המשחקים בשלב זה יערכו בשיטה של הטוב מ-2 משלב רבע הגמר ועד לגמר. נועה פופלינגר, ‏עירוני נס ציונה, הפועל גליל עליון ובני הרצליה מחוץ ליורופקאפ, באתר ערוץ הספורט, 30 באוקטובר 2023
בית ספר לגורים

בית ספר לגורים (באנגלית: Pup Academy) היא סדרת טלוויזיה קנדית-אמריקאית, אשר נוצרה על ידי אנה מקרוברטס והופקה על ידי Air Bud Entertainment. בסדרה מככבים דון לייק, כריסטיאן קונברי, אריה ברץ', גבריאל מילר, ריילי אודונל, צ'אנס הרסטפילד, דילן שומבינג ובריאן ג'ורג'. פרק הבכורה של הסדרה שודר ב-26 באוגוסט 2019 בארצות הברית בערוץ דיסני ובקנדה בערוץ TVOntario. לאחר עונה אחת הכוללת 19 פרקים באורך 46 דקות הסדרה הסתיימה, כאשר פרק הסיום שודר ב-15 בדצמבר 2019. בפברואר 2020 הסדרה החלה להיות מושקת בינלאומית בשירות הסטרימינג נטפליקס, בין היתר בישראל, בה הופצה בדיבוב עברי. דורות המשפחה של צ'רלי הקימו את בית הספר הסודי לגורים בעולם מקביל שבו הם מתחנכים כיצד להפוך לכלבים טובים. נכדו, מורגן עובר לגור בשכונה שלו והוא מגייס אותו לעזור לחנך את הגורים, ספארק, קוראזון ווויז בזמן שבו הקשר בין האדם לכלב המופעל על ידי קבוצת הכוכבים קאנוס פריימוס מתחילה להתפוגג. היא מתקשרת לנבואה הכוללת ילד וגור כלבים משוטט שבה, הילד צריך למצוא את הכלב המשוטט, בכדי להציל את האקדמיה לגורים ולשקם את הקשר בין בני האדם לכלבים. ב-15 באוקטובר 2018, הוכרז שדיסני ונטפליקס חשבו על סדרה חדשה בשם בית ספר לגורים, עם פיילוט ארוך, כמו 22 פרקים רגילים. משמשת כסדרת הטלוויזיה הבכורה של Air Bud Entertainment בערוץ דיסני, הסדרה מופקת על ידי אנה מקרוברטס ורוברט וינס ובבימויו של רוברט וינס. ב-31 ביולי 2019, הוכרז שהסדרה תעלה לאקרנים ב-26 באוגוסט 2019; לאחר הקרנת הבכורה, פרקים חדשים של הסדרה חודשו ב-4 בספטמבר 2019. הסדרה החלה לשדר גם בבלוק TVOKids של TVOntario בקנדה ב-26 באוגוסט 2019. בינלאומית, התוכנית הושקה בנטפליקס בפברואר 2020. אתר האינטרנט הרשמי של בית ספר לגורים (באנגלית) "בית ספר לגורים", במסד הנתונים הקולנועיים IMDb (באנגלית) "בית ספר לגורים", באתר נטפליקס "בית ספר לגורים", במסד הנתונים הקולנועיים KinoPoisk (ברוסית) בית ספר לגורים, במיזם "אישים" לתיעוד היצירה הישראלית Nico Franks (15 באוקטובר 2018). "Disney, Netflix Adopt Talking Pups". C21Media. נבדק ב-27 באוגוסט 2019. {{cite web}}: (עזרה) "Disney Channel TV Series Being Shot in Oak Bay". Victoria News. 19 באוקטובר 2018. נבדק ב-27 באוגוסט 2019. {{cite web}}: (עזרה) Ruben Perez Jr (31 ביולי 2019). "Air Bud Entertainment Announces First-Ever TV Series, Pup Academy Premiering Aug. 26 on Disney Channel". Entertainment Rocks. נבדק ב-27 באוגוסט 2019. {{cite web}}: (עזרה) New! Pup Academy – Coming Monday August 26 at 5 PM!. TVOKids. 19 באוגוסט 2019. נבדק ב-28 באוגוסט 2019. {{cite AV media}}: (עזרה) Rebecca Sun (30 ביולי 2019). "UTA Signs Air Bud Entertainment (Exclusive)". The Hollywood Reporter. נבדק ב-28 באוגוסט 2019. The studio's latest project, the live-action series 'Pup Academy,' will premiere Aug. 26 on Disney Channel and worldwide on Netflix next February. {{cite web}}: (עזרה)
לילי אוסמן אדמס

לילי אוסמן אדמס, Lily Osman Adams ‏ (1865–1945) הייתה ציירת קנדית. היא עבדה בעיקר בפסטל ובצבעי מים, וציירה נופים, פרחים וטבע דומם. לילי אוסמן אדמס נולדה בטורונטו בשנת 1865. היא למדה באופן פרטי אצל פארקהאר מקגיליפריי נואלס (1859–1932) ולושיוס ריצ'רד אובראיין (1832–1899). היא למדה בבית הספר לאמנות בטורונטו, שם לימד אותה ג'ון ויליאם ביטי (1869–1941). בניו יורק היא למדה באוניברסיטת קולומביה ובליגת הסטודנטים לאמנות של ניו יורק בהדרכת ארתור וסלי דאו וג'ון פ. קרלסון. היא גם למדה באוניברסיטת טורונטו, בית הספר לאמנות סנט ג'ון, בית הספר לאמנות של אונטריו ובית הספר לאמנות ניולין, ניולין, אנגליה, אצל סטנהופ פורבס. בשנותיה האחרונות, היא למדה אצל ל. בירג' הריסון בוודסטוק, ניו יורק. אדמס היא ציירת שהתמחתה בז'אנרים של נופים, פרחים וטבע דומם. הציורים העיקריים שלה הם בצבעי מים, פסטל, ולעיתים צבעי שמן. הנופים שלה מושפעים מהאימפרסיוניזם, והיא השתמשה במשיכות מכחול חזקות כדי לתאר את הטבע. בשנת 1896, איגוד האמנות של קנדה (WAAC) החליט להזמין סט כלי חרס מפואר שיצוירו על ידי חברי האגודה. האמנים כללו את לילי אוסמן אדמס, אליס מרי הייגן (1872–1972) ופיבי אמליה ווטסון (1858–1947). אדמס ציירה שמונה עשרה צלחות עם עיצובים. אדמס הציגה באקדמיה המלכותית הקנדית לאמנויות מ-1904 עד 1936. עבודתה הוצגה בתערוכה הלאומית של קנדה ב-1907, ובחברת האמנים של אונטריו בין השנים 1903 ל-1920.[1] ב-1924, היא הציגה תערוכה משותפת עם מיני קאלמאייר, שזכתה בביקורת חיובית על עבודתה. היא ערכה תערוכות שנתיות בסטודיו שלה ברחוב ארווין בטורונטו במהלך שנות ה-30. לילי אוסמן אדמס מתה בטורונטו ב-1945. מדיה וקבצים בנושא לילי אוסמן אדמס בוויקישיתוף ADAMS, Lily Osman". Canadian Women Artists History Initiative. Concordia University. MacDonald, Colin S. (2014). "Lily Osman Adams". Robert Gallery. Archived from the original Lerner, Loren R.; Williamson, Mary F. (1991-01-01). Art and Architecture in Canada: A Bibliography and Guide to the Literature. University of Toronto Press.
מכללת ברין מאר

מכללת ברין מאר (Bryn Mawr College) היא מכללה פרטית, שנועדה בראשיתה לנשים בלבד, אחת מקבוצת "שבע האחיות" (Seven Sisters). המכללה, השוכנת בפאתי פילדלפיה, נוסדה ב-1884 על ידי קהילת קווייקרים מפנסילבניה והייתה אחת האוניברסיטאות הראשונות בארצות הברית שאיפשרה לנשים להשיג תארים אקדמיים, כולל תואר דוקטור. המכללה פתחה את שעריה לגברים בשנת 1931. עם זאת, רוב התלמידים במכללה הם נשים. מתוך כלל 1,778 התלמידים בסתיו 2021 – 1,423 (נשים בלבד) למדו לתואר הראשון. 355 תלמידים (נשים וגברים כאחד) למדו לתארים מתקדמים. 15% מהתלמידים לתואר הראשון לא היו בעלי אזרחות אמריקנית. 12% הגדירו עצמם כאסיינים. רוב התלמידים בחרו כמקצועות הלימוד הראשיים שלהם את החוגים בשפה וספרות אנגלית, ביולוגיה, פסיכולוגיה, מתמטיקה ומדעי המחשב. מכללת ברין מאר נסמכת על אוניברסיטת פנסילבניה בהתאם להסדרי "המאגד הקווייקרי" (Quaker Consortium). מכללת ברין מאר הייתה הראשונה בשורת אוניברסיטאות ובתי ספר באמריקה הצפונית שבנייניהן נבנו בסגנון אדריכלות התחייה הגותית המזכיר את אלה של אוניברסיטאות אוקספורד וקיימברידג' הבריטיות, סגנון שבאמריקה הצפונית כונה "גותיקת המכללות" (Collegiate Gothic). הקמפוס של ברין מאר תוכנן בידי פרדריק לו אולמסטד יחד עם אדריכל הנוף הבריטי קלברט ווקס (אנ'), והוא נכלל במרשם הלאומי של מקומות היסטוריים. עם הבוגרות הנודעות של המכללה נמנות השחקנית קתרין הפבורן, הכלכלנית וכלת פרס נובל לשלום ב-1946 אמילי גרין באלץ', הגנטיקאית נטי סטיבנס, המשוררת א"ס בייאט, האדריכלית דניז סקוט בראון, הפסנתרנית אגי יאמבור, הנוירולוגית קנדיס ביב פרט, הארכאולוגית הטי גולדמן, חוקרת הספרות איליין שוולטר, המשוררת הילדה דוליטל, ההיסטוריונית והנשיאה הראשונה של אוניברסיטת הרווארד דרו גילפין פאוסט, הפעילה הפוליטית גרייס לי בוגס, הסטטיסטיקאית דורותי מ. גילפורד האסטרופיזיקאית ג'קלין יואיט, ועוד. עם המורים בשני העשורים הראשונים לקיום המכללה במכללה נמנו וודרו וילסון, מי שיכהן בהמשך דרכו כנשיא ארצות הברית, ותומאס הנט מורגן, חוקר האבולוציה וחתן פרס נובל לפיזיולוגיה או לרפואה ב-1933. חברי סגל נודעים אחרים הם המתמטיקאית אמי נתר, הפיזיקאי ארתור לינדו פטרסון והכימאי לואי פיזר. מדיה וקבצים בנושא מכללת ברין מאר בוויקישיתוף אתר האינטרנט הרשמי של מכללת ברין מאר (באנגלית) מכללת ברין מאר, באתר אנציקלופדיה בריטניקה (באנגלית) מכללת ברין מאר, ברשת החברתית פייסבוק מכללת ברין מאר, ברשת החברתית אקס (טוויטר) מכללת ברין מאר, ברשת החברתית LinkedIn שמהּ של המכללה, Bryn Mawr ("גבעה גדולה" בוולשית), הוא כשם העיירה שבה היא ממוקמת, והעיירה נקראת על שם חוות הקווייקר רולנד אליס (אנ') בוויילס, שממנה היגר ב-1686 לפנסילבניה מפחד רדיפות הדת בארצו קבוצת מכללות עילית בצפון-מזרח ארצות הברית שנועדו בעברן לנשים, בהקבלה לליגת הקיסוס שמוסדותיה קיבלו בעבר לשורותיהם גברים בלבד; והן: מכללת ברנרד (אנ'), מכללת ברין מאר, מכללת מאונט הוליוק (אנ'), מכללת סמית', מכללת ולסלי, מכללת ואסר ומכללת רדקליף; כינויין לקוח משבע הפליאדות במיתולוגיה היוונית נתונים רשמיים לשנת 2021 בין היתר תכננו את הסנטרל פארק של ניו יורק רשימת בוגרים מפורסמים המורה עדנה קרבאפל, דמות בדיונית בסדרת האנימציה "משפחת סימפסון", מוצגת כבעלת תואר מוסמך ממכללת ברין מאר; בטי דרייפר בסדרת "מד מן" היא בוגרת המכללה וכך גם "גברת מייזל המופלאה" מידג'
קרוסלה (סרט)

קרוסלה (בהונגרית: Körhinta) היא דרמה קולנועית הונגרית בשחור-לבן שהופקה ב-1955 והוצגה ב-1956. עבודתו של הבמאי זולטאן פאברי שהייתה מועמדת לפרס דקל הזהב בפסטיבל הקולנוע בקאן 1956. התסריט נכתב על ידי זולטאן פאברי ולאסלו נאדאשי על סמך הנובלה של אימרה שרקאדי בשם "בבאר" (A kútban), שפורסם ב-1954. בשנת 1968, איגוד אמני הקולנוע ההונגרי (Magyar Filmművészek Szövetsége) בחר בסרט כאחד משנים עשר הסרטים ההונגריים הטובים ביותר (קולנוע הונגרי - הטובים ביותר), בשנת 2000 הוא נכלל ב-12 החדשים של בודפשט, ובשנת 2012 הוא נכלל ברשימת 53 היצירות ההונגריות הטובות ביותר (53 magyar film) של כל הזמנים על ידי בחירת "חברי האקדמיה ההונגרית לאמנויות". אישטוואן פטאקי (בלה בארשי) מתכנן לעזוב את קואופרטיב היצרנים המספק פרנסה בטוחה (קולחוז), והוא רוצה להשיא את בתו מַרִי (מרי טרצ'יק) לאיכר הפרטי שאנדור פרקש (אדם סירטש) כדי שיוכלו לאחד את אדמותיהם. עם זאת, הנערה אוהבת את מאטה בירו (אימרה שוש), אותו פגשה בקואופרטיב, ולכן היא יוצאת נגד רצונו של אביה. במהלך מסיבת חתונה בכפר, בירו ופרקש (שאינו יכול לשלוט ברגשותיו) נקלעים לעימות פתוח לאחר שמרי ומאטה רוקדים זה עם זו באופן בלתי מודע למצב. כאשר מרי מצהירה בפני אביה שהיא אוהבת את מאטה ומסרבת להתחתן עם פרקש, פטאקי תוקף אותה בגרזן והיא בורחת מהבית. הוא פוגש את מאטה, שלוקח אותו לביתו ומודיע לאב שהוא רוצה להתחתן עם בתו. פטאקי - יחד עם שאנדור פרקש - משלימים עם העניין, ואינם נלחמים יותר נגד החלטת הנערה. מרי טרצ'יק - מארי פטאקי אימרה שוש - מאטה בירו אדם סירטש - שאנדור פרקש בלה ברשי - אישטוואן פטאקי מאני קיש - דודה ארז'י פטאקי שאנדור שוקה - מרטון ציגאן אנטל פרקש – יאנוש שאמו פלורה קאדאר – אסתי, חברתה של מרי פטאקי פסטיבל קאן (1956) מועמדות: זולטאן פאברי ( פרס דקל הזהב ) קרוסלה, במסד הנתונים הקולנועיים IMDb (באנגלית) קרוסלה (סרט) באתר PORT.hu "קרוסלה", במסד הנתונים הקולנועיים IMDb (באנגלית) "קרוסלה", באתר AllMovie (באנגלית) "קרוסלה", במסד הנתונים הקולנועיים KinoPoisk (ברוסית) תמונות של תרז שאנדל שנראים רק לעיתים נדירות מצילומי הסרט קרוסלה (1955), 30 באוגוסט 2015. Turcsányi Sándor (2007-11-29). "Kézen: járva, állva, fogva vagy fekve". Magyar Narancs. "Korhinta". festival-cannes.fr.
ליגת העל הצ'כית בכדורסל

הליגה הלאומית בכדורסל (בצ'כית: Národní basketbalová liga) היא ליגת הכדורסל הבכירה בצ'כיה, הליגה מנוהלת על ידי איגוד מועדוני הליגה אלופת הליגה לעונת 2023/2024 היא נימבורק. הליגה הוקמה ב-1993 עם התפרקות צ'כוסלובקיה, מאז 2004 נשלטת הליגה באופן כמעט בלעדי בידי נימבורק אשר מחזיקה ב-19 מ-31 תוארי האליפות, יחד עם 15 זכיות בגביע. הליגה כוללת 12 קבוצות שמשחקות בשיטת ליגה של שני סבבים כ-22 משחקים אשר בסיומם מחולקת הליגה, הקבוצות במקומות 1–8 מעפילות לבית העליון והקבוצות במקומות 9–12 מתמודדות בבית התחתון. בבית התחתון משחקות הקבוצות שני סבבים פנימיים בשיטת פלייאוף בסיומן הקבוצה במקום ה-12 יורדת לליגת המשנה ובמקומה עולה אלופת ליגת המשנה. בבית עליון מתקיים סיבוב אחד פנימי בן 7 משחקים, שלאחריו מתקיים פלייאוף האליפות בשיטת סדרות, הטוב מ-7 ברבע הגמר, הטוב מ-7 בחצי הגמר והטוב מ-5 בגמר. אלופת הליגה משתתפת בליגת האלופות בכדורסל, סגניתה משתתפת בשלב המקודמות של המפעל והקבוצות שהעפילו לחצי הגמר זוכות בכרטיס לשלב הבתים של היורופקאפ. קבוצות נוספות יכולת להירשם לליגה הצפון אירופית אתר האינטרנט הרשמי של ליגת העל הצ'כית בכדורסל (בצ'כית)